
545400 SIGHIŞOARA

Str. Muzeului nr. 7, Tel./Fax. 0265-771278

                                                    H O T Ă R Â R E A   NR. 157
                                                          din 26 septembrie 2013

privind mandatarea reprezentantului autorităţii de a vota în Adunarea Generală a A.D.I. „AQUA INVEST MUREŞ” ajustarea preţurilor şi tarifelor aferente Serviciului de apă şi de canalizare
Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 20055/13.09.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Văzând adresa S.C. Compania Aquaserv S.A. nr. 208191 din 12.06.2013, prin care în calitate de operator regional, solicită ajustarea preţurilor şi tarifelor aferente serviciului de apă şi de canalizare, în baza avizului Autorităţii Naţionale de Reglementare pentru Serviciile Comunitare de Utilităţi Publice nr. 104943 din 11.06.2013, precum si adresa nr. 195 din 19.06.2013 a Asociaţiei de Dezvoltare Intercomunitară „AQUA INVEST MUREŞ”, prin care ne solicită să mandatăm, prin hotărâre de consiliu, reprezentantul unităţii administrativ-teritoriale să voteze, pe seama şi în numele autorităţii, în Adunarea Generală a A.D.I. „AQUA INVEST MUREŞ” ajustarea preţurilor şi tarifelor aferente Serviciului de apă şi de canalizare;

Având  în vedere prevederile art. 8, alin. (3), lit. „c” şi art. 10 din Legea nr. 51/2006 a serviciilor comunitare de utilităţi publice, republicată şi ale art. 10 din Legea nr. 241/2006 privind serviciul de alimentare cu apă şi canalizare, republicată; 


Ţinând cont de Hotărârea Consiliului Local Sighişoara nr.168/13.12.2007 privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;


Văzând şi Hotărârea Consiliului Local Sighişoara nr.186/28.10.2010 privind aprobarea Actului Adiţional nr. 1 la Contractul de delegare a gestiunii serviciilor publice de alimentare cu apă şi de canalizare, înregistrat la S.C. Compania Aquaserv S.A. Tg. Mureş sub nr. 202662/05.03.2010 şi la A.D.I. „AQUA INVEST MUREŞ” sub nr. 22/05.03.2010, cu completările şi modificările ulterioare;


 Luând în considerare prevederile art.16 alin. 3 litera (d) din Statutul Asociaţiei de Dezvoltare Intercomunitară „AQUA INVEST MUREŞ”, ale art.17 alin.2 şi art.36 din Contractul de Delegare a Gestiunii Serviciilor Publice de Alimentare cu Apă şi de Canalizare;


Având în vedere prevederile art. 21 alin.1 din Statutul Asociaţiei de Dezvoltare Intercomunitară „AQUA INVEST MUREŞ” ;


Ţinând cont de Hotărârea Consiliului Local Sighişoara nr. 16/12.07.2012 prin care a fost desemnat domnul Bândea Dan - Eugen, viceprimar, ca reprezentant al Municipiului Sighişoara în Adunarea Generală a ADI „AQUA INVEST MUREŞ” ;


Văzând Raportul de specialitate al Compartimentului Investiţii-Urmărire Contracte, înregistrat cu nr. 20056/13.09.2013, prin care se propune mandatarea reprezentantului autorităţii de a vota în Adunarea Generală a A.D.I. „AQUA INVEST MUREŞ” ajustarea preţurilor şi tarifelor aferente Serviciului de apă şi de canalizare, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art.11, art. 36 alin. (2) lit.e), alin. (7) lit.c) şi alin. (9), art. 45 alin. (2) lit. d) şi f) şi a art.115 alin.(1), lit.b) din Legea nr. 215/2001, Legea administraţiei publice locale, republicată, cu modificările şi completările ulterioare,
                                                           H O T Ă R Ă Ş T E:

             Art.1. Se mandatează domnul Bândea Dan – Eugen, reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze pentru/împotriva ajustării preţurilor şi tarifelor aferente serviciului de apă şi de canalizare, în conformitate cu avizul nr. 104943/11.06.2013, emis de Autoritatea Naţională de Reglementare pentru Serviciile Comunitare de Utilităţi Publice.

Art.2. Cu ducerea la îndeplinire a prevederilor prezentei hotărâri se împuterniceşte reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, domnul viceprimar Bândea Dan-Eugen.

Art.3. Prin grija Secretarului Municipiului Sighişoara, Fleşariu Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa: www.sighisoara.org.ro.
PREŞEDINTE DE ŞEDINŢĂ,

  


Octavean Șuteu    
      Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar 
1 ex. Asociația de dezvoltare intercomunitară Aqua Invest Mureș
7 ex.

AF/MF
